জানা যায়, নির্যাতনের সময় আত্মহত্যার চেষ্টাও করেছিলেন মরিয়ম। নিজের কাপড়ে গ্যাস চুল্লির আগুনও ধরিয়ে দিয়েছিলেন। এ অবস্থায় মরিয়মের মাকে ডেকে এনে অস্ত্রের মুখে ৫০ লাখ টাকা দেনমোহরে বিয়ে করতে বাধ্য করা হয়। উকিল বাবা হিসেবে ছিলেন গাড়িচালক গিয়াস এবং সাক্ষী করা হয় দেহরক্ষী জাহাঙ্গীরকে। পরে সেখান থেকে লালমাটিয়ায় ভাড়া বাসায় রেখে গোপনে ৪ মাস সংসার করেন মিজান। বিশ্ববিদ্যালয় পড়ুয়া সুন্দরী ইকোকে ফাঁদে ফেলে তার কানাডার বিয়ে ভেঙে দেওয়াসহ পুরো পরিবারের সুখ-স্বপ্ন চুরমার করে দেওয়ার নানা রোমহর্ষক কাহিনী বেরিয়ে আসতে শুরু করেছে।